CELEX: 32018D1958
Language: da
Date: 2018-12-06 00:00:00
Title: Rådets gennemførelsesafgørelse (EU) 2018/1958 af 6. december 2018 om udnævnelse af formanden for ECB's tilsynsråd

12.12.2018   
               
               
                  DA
               
               
                  Den Europæiske Unions Tidende
               
               
                  L 315/25
               
            
         RÅDETS GENNEMFØRELSESAFGØRELSE (EU) 2018/1958
         af 6. december 2018
         om udnævnelse af formanden for ECB's tilsynsråd
         RÅDET FOR DEN EUROPÆISKE UNION HAR —
         under henvisning til traktaten om Den Europæiske Unions funktionsmåde,
         under henvisning til Rådets forordning (EU) nr. 1024/2013 af 15. oktober 2013 om overdragelse af specifikke opgaver til Den Europæiske Centralbank i forbindelse med politikker vedrørende tilsyn med kreditinstitutter (1), særlig artikel 26, stk. 3, og
         ud fra følgende betragtninger:
         
                     (1)
                  
                  
                     Rådet vedtog den 15. oktober 2013 forordning (EU) nr. 1024/2013 om overdragelse af specifikke opgaver til Den Europæiske Centralbank (ECB) i forbindelse med politikker vedrørende tilsyn med kreditinstitutter.
                  
               
                     (2)
                  
                  
                     Planlægning og udførelse af de opgaver, som overdrages til ECB, bør fuldt ud foretages af dets tilsynsråd, som består af formanden, næstformanden og fire repræsentanter for ECB samt en repræsentant for den nationale kompetente myndighed i hver deltagende medlemsstat.
                  
               
                     (3)
                  
                  
                     Tilsynsrådet er et essentielt organ i ECB's udførelse af tilsynsopgaver. Forordning (EU) nr. 1024/2013 gav derfor Rådet beføjelsen til at udnævne formanden og næstformanden for tilsynsrådet.
                  
               
                     (4)
                  
                  
                     Den 16. december 2013 udnævnte Rådet den første formand for tilsynsrådet ved Rådets gennemførelsesafgørelse 2013/797/EU (2). I henhold til artikel 26, stk. 3, i forordning (EU) nr. 1024/2013 er embedsperioden for formanden for tilsynsrådet fem år og kan ikke fornyes.
                  
               
                     (5)
                  
                  
                     I overensstemmelse med artikel 26, stk. 3, i forordning (EU) nr. 1024/2013, forelagde ECB den 7. november 2018 på grundlag af en åben udvælgelsesprocedure blandt personer, som er værdige i almindeligt omdømme, og som har erfaring inden for bankvæsen og finansielle anliggender, og efter høring af tilsynsrådet, Europa-Parlamentet en indstilling til udnævnelse af Andrea ENRIA som formand for tilsynsrådet. Europa-Parlamentet godkendte denne indstilling den 29. november 2018 —
                  
               VEDTAGET DENNE AFGØRELSE:
         
            Artikel 1
            Andrea ENRIA udnævnes til formand for Den Europæiske Centralbanks tilsynsråd for en periode på fem år fra den 1. januar 2019.
         
         
            Artikel 2
            Denne afgørelse træder i kraft på dagen for offentliggørelsen i Den Europæiske Unions Tidende.
            Denne afgørelse anvendes fra den 1. januar 2019.
         
         
            Udfærdiget i Bruxelles, den 6. december 2018.
            
               
                  På Rådets vegne
               
               H. KICKL
               
                  Formand
               
            
         
         
            (1)  EUT L 287 af 29.10.2013, s. 63.
         
            (2)  Rådets gennemførelsesafgørelse 2013/797/EU af 16. december 2013 om gennemførelse af Rådets forordning (EU) nr. 1024/2013 af 15. oktober 2013 om overdragelse af specifikke opgaver til Den Europæiske Centralbank i forbindelse med politikker vedrørende tilsyn med kreditinstitutter (EUT L 352 af 24.12.2013, s. 50).